Kalnų parko stadionas

Kalnų parko stadionas (XX a. tarpukariu VI pėstininkų pulko stadionas, sovietmečiu „Dinamo“ stadionas, Vidaus reikalų ministerijos stadionas) – stadionas Vilniaus mieste, Antakalnyje, kairiajame Neries krante, Kalnų parko prieigose. Stadionas su šaudykla priklauso Policijos departamentui. Nuo sovietmečio išlikusios masyvios betoninės tribūnos. Stadione vyko 2 Lietuvos futbolo taurės finalai (1951 ir 1952 m.). Istorija Stadionas įrengtas 1925 m. Lenkijos kariuomenės 6-ojo pėstininkų pulko pastangomis. 1925 m. liepą stadiono atidarymo metu virš jo praskrido lėktuvas, išmesdamas gėlių puokštę ir rungtynių kamuolį. Atidarymo iškilmėse dalyvavo generolas Juzefas Pilsudskis, kuris pats pradėjo rungtynes, pasu perduodamas kamuolį „Pogonia“ komandos kapitonui Stefanui Slyvai. Šiose rungtynėse WKS Pogon Wilno ir TS Wilia Wilno komandos sužaidė taikiai 1-1. 1949 m. sovietmečiu atstatytas ir rekonstruotas (padedant ir jaunimo talkoms), atidarytas 1949 m. rugpjūčio 28 d. ir pavadintas „Dinamo“ vardu, kadangi priklausė „Dinamo“ sporto draugijai. Vėliau šalia stadiono atsirado ir „Dinamo“ tiras. Joje buvo skirta šaudyti iš 25 ir 50 m atstumo. Sovietmečiu šia šaudykla aktyviai naudojo ir biatlonininkai, kurių pagrindinė treniruočių bazė buvo Sapieginės miškuose. Šaudykla išliko iki šių dienų, o dabar ji priklauso Vidaus reikalų ministerijai. 1968–1969 m. stadionas rekonstruotas ir specializuotas lengvosios atletikos rungtims. 2020–2023 m. rekonstruojamas už 116,1 tūkst. eurų. Jis bus atviras visuomenei. Rekonstrukcijos metu ketinama sutvarkyti šalia aikštės esantį 305 m² ploto pastatą-tribūną, įrengti dirbtinės žolės dangą, apšvietimą, atnaujinti bėgimo takus, lauko treniruoklių erdvę. Bus įrengiamos ir atnaujinamos asfaltuotos aikštelės, pėsčiųjų takai, žolynų plotai prie lauko treniruoklių, keičiamos tvoros, naujai įrengiami vartai. Finalai Šaltiniai